**Valintaperusteet avoimen väylän haussa Xamk**

Suoritettujen opintojen soveltuvuus tarkistetaan. Jos opetuskieli vaihtuu, voidaan kielitaito testata.

**AMK-tutkintoon johtava koulutus**

**Sosiaali- ja terveysala**

Avoimen amk:n opinnot suoritettu:

* sairaanhoitaja-, terveydenhoitaja- ja ensihoitajakoulutus: opinnot soveltuvat mihin tahansa näistä koulutuksista
* geronomikoulutus, fysioterapeuttikoulutus, jalkaterapeuttikoulutus, naprapaattikoulutus, sosionomikoulutus: vain samassa koulutuksessa suoritetuilla opinnoilla voi hakea
* AMK-sairaanhoitajasta ensi- tai terveydenhoitajaksi: vain samassa koulutuksessa suoritetuilla opinnoilla voi hakea.

Valintaperusteet:

* valintaperusteena yhteishaun valintakoetulos
* esivalintakokeeseen ei tarvitse osallistua
* valintakoetulos on voimassa vuoden
* tasapistetilanteessa huomioidaan avoimen amk:n suoritusten arvosanojen keskiarvo
* valinnan pisteraja on eri koulutuksissa erilainen ja se vaihtelee hakukaudesta toiseen.

Poikkeus: opistoasteen tutkinnon päivittäminen vastaavaksi amk-tutkinnoksi tai sosionomikoulutuksessa lastentarhanopettajan tehtäviin vaadittavien opintojen suorittaminen: valintaperusteena riittävä suoritettujen määrä.

**Tekniikan ala:**

Avoimen amk:n opinnot suoritettu tekniikan alan koulutuksessa, opintojen soveltuvuus tavoitetutkintoon tarkistetaan.

Valinta tehdään valintakokeen tai haastattelun ja opintomenestyksen (avoimen amk:n suoritusten määrä ja arvosanojen keskiarvo) perusteella.

**Metsätalous:**

Avoimen amk:n opinnot suoritettu metsätalouden koulutuksessa. Monimuotototeutukseen vaaditaan myös avoimen väylän hakijoilta pohjakoulutukseksi liiketalouden ja hallinnon alan, tekniikan alan tai luonnonvara-alan korkeakoulututkinto.

Valinta tehdään haastattelun perusteella.

**Merenkulkuala:**

Avoimen amk:n opinnot suoritettu:

* merenkulun insinöörin ja merikapteenin koulutus: vain samassa koulutuksessa suoritetuilla opinnoilla voi hakea

Merenkuluin insinöörikoulutus: Valinta tehdään valintakokeen tai haastattelun ja opintomenestyksen (avoimen amk:n suoritusten määrä ja arvosanojen keskiarvo) perusteella.

Merikapteenikoulutus: Valinta tehdään soveltuvuuskokeen ja opintomenestyksen (avoimen amk:n suoritusten määrä ja arvosanojen keskiarvo) perusteella

Poikkeus: merikapteenin ammatillisen korkea-asteen tutkinnon päivittäminen vastaavaksi amk-tutkinnoksi: valinta tehdään opintomenestyksen ja haastattelun tai soveltuvuuskokeen perusteella.

**Humanistinen ja kasvatusala:**

Avoimen amk:n opinnot suoritettu yhteisöpedagogikoulutuksessa.

Valinta tehdään haastattelun perusteella.

**Liiketalouden ala:**

Avoimen amk:n opinnot suoritettu tradenomikoulutuksessa tai restonomikoulutuksessa (opintojen soveltuvuus tavoitetutkintoon tarkistetaan).

Valinta tehdään haastattelun ja opintomenestyksen (avoimen amk:n suoritusten määrä ja arvosanojen keskiarvo) perusteella.

**Tietojenkäsittely:**

Avoimen amk:n opinnot suoritettu tietojenkäsittelykoulutuksessa, mahdollisesti myös tietotekniikan opinnot käyvät (soveltuvuus tavoitetutkintoon tarkistetaan).

Valinta tehdään haastattelun ja opintomenestyksen (avoimen amk:n suoritusten määrä ja arvosanojen keskiarvo) perusteella.

**Matkailu- ja ravitsemisala:**

Avoimen amk:n opinnot suoritettu restonomikoulutuksessa tai tradenomikoulutuksessa (opintojen soveltuvuus tavoitetutkintoon tarkistetaan).

Valinta tehdään haastattelun perusteella.

**Kulttuuriala:**

Avoimen amk:n opinnot suoritettu vastaavassa kulttuurialan koulutuksessa.

Valintaperuste: avoimen amk:n suoritusten keskiarvo vähintään 3,5

* jos keskiarvo on alle 3,5, valinta tehdään portfolion perusteella.

Poikkeus: opistoasteen tutkinnon päivittäminen vastaavaksi amk-tutkinnoksi tai amk-tutkinnon päivittäminen toiseksi saman alan amk-tutkinnoksi: valinta tehdään haastattelun tai haastattelun ja opintomenestyksen (avoimen amk:n suoritusten arvosanojen keskiarvo) perusteella.

**YAMK-tutkintoon johtava koulutus**

Hakijalla tulee olla vaadittujen avoimen amk:n suoritusten lisäksi ko. koulutukseen vaadittava pohjakoulutus ja työkokemus.

Avoimen amk:n opinnot suoritettu samassa tai vastaavassa YAMK-koulutuksessa.

Valinta tehdään haastattelun perusteella, haastattelussa arvioidaan opiskeluvalmiuksia, opintoihin sitoutumista ja alaorientaatiota.

Poikkeus:

* Mikkelin kampuksen tradenomi (ylempi AMK), tulevaisuuden liiketoiminnan kehittäminen:
	+ valinta tehdään opinnäytetyön suunnitelman perusteella, suunnitelman laatiminen osoittaa opiskeluvalmiudet, opintoihin sitoutumisen ja alalle orientoitumisen
	+ opinnäytetyön suunnitelma on esitettävä seminaarissa määräaikaan mennessä
	+ koulutusvastaava antaa ohjausta suunnitelman laatimiseen.